cyanic-selkie/wikianc huggingface dataset:
Anders Aukland
2002 Salt Lake Cityn olympialaisissa Aukland voitti kultamitalin Norjan viestijoukkueessa. Vuotta myöhemmin Val di Fiemmen MM-hiihdoissa hän saavutti maailmanmestaruuden viestissä ja hopeaa 30 kilometrin perinteisen hiihtotavan kilpailussa. Vuonna 2004 Aukland voitti Ruotsissa perinteisen Vaasahiihdon kautta aikain toisena norjalaisena. 2005 Oberstdorfin MM-hiihdoissa Aukland hiihti 50 kilometrin perinteisen hiihtotavan kilpailussa hopealle.
Maailmancupissa Aukland on urallaan voittanut kuusi osakilpailua, kaikki perinteisellä hiihtotavalla. Hän on yltänyt maailmancupissa palkintokorokkeelle yhteensä kolmetoista kertaa.
Ski Classics -sarjassa Aukland kilpailee Team Santanderin riveissä. Ski Classics -sarjassa Aukland on urallaan voittanut yhdeksän osakilpailua ja ollut palkintokorokkeella yhteensä kaksikymmentäkolme kertaa.
Aukland on 179 senttimetriä pitkä ja painaa 69 kilogrammaa.
Zero
Zero voi tarkoittaa seuraavia:
Hongkongin metro
undefined
Hongkongin metro (, MTR) on Hongkongin metrojuna- ja pikaraitiotiejärjestelmä. Verkosto koostuu nykyään kymmenestä metrolinjasta ja 12 pikaraitiotielinjasta. Metroasemia on 85 ja pikaraitiotieasemia 68. Rataverkon yhteispituus on 211,6 kilometriä. Metrojunajärjestelmä (MTR) aloitti toimintansa 1979. Joulukuussa 2007 MTR ja rautatiejärjestelmä Kowloon-Canton Railway (KCR) yhdistyivät. MTR oli alkuvuonna 2009 Hongkongin suosituin joukkoliikennemuoto 42 prosentin markkinaosuudellaan. Metron omistaa ja sitä liikennöi MTR Corporation.
Linjaverkosto
Metrolinjat
Pikaraitiotie
Pieni Herrailanjärvi
Pieni Herrailanjärvi on Pirkanmaalla Pälkäneellä Pohjalahden kylän itäpuolella sijaitseva järvi.
Maantietoa
Järven pinta-ala on 1,5 hehtaaria ja se on 250 metriä pitkä ja 100 metriä leveä. Se sijaitsee Ison Herrailanjärven pohjoispuolella. Järvellä ei ole kartan mukaan saaria ja sen läheisyyteen on rakennettu yksi vapaa-ajan asunto. Sen rantaviivan pituus on 550 metriä ja sen rannat ovat suota.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Mallasveden ja Pälkäneveden alueella (35.71), jonka Pälkäneveden alueeseen (35.714) se kuuluu. Järven vedenpinnan korkeus on yli 100 metriä mpy. Siihen on johdettu kaksi kuivatusojaa, joista idästä tulevalla on myös takanaan Sulkajärvi ja Mutajärvi. Järven oma laskuoja laskee 200 metrin päähän Isoon Herrailanjärveen. Kartan mukaan sen uomaa on voitu syventää kaivamalla.
Vickers (yritys)
Vickers oli kuuluisa brittiläinen teollisuusnimi, joka käsitti useita yhtiöitä olemassaolonsa aikana 1828–1999.
Varhaishistoria
Edward Vickers perusti vuonna 1828 Vickersin Sheffieldissä metallisulattona appensa George Naylorin kanssa. Naylor oli yhtiökumppanina Naylor & Sandersonin sulatossa ja Vickersin veli William omisti valssauslaitteen. Edwardin rautatiesijoitukset mahdollistivat yhtiön perustamisen, minkä seurauksena syntyi Naylor Vickers and Company Millsandsiin. Yhtiö teki aluksi teräsvaluja ja tuli pian tunnetuksi kirkonkelloistaan. Vickersin pojat Thomas (1833–1915) ja Albert (1838–1919) liittyivät 1854 yritykseen ja heidän lahjakkuutensa mahdollisti yrityksen nopean kasvun. Yhtiö muutti 1863 uusiin toimitiloihin Sheffieldiin Don-joen rannalle Brightsideen.
Vickers, Sons and Company
Yhtiö listautui pörssiin vuonna 1867 nimellä Vickers, Sons and Company ja samalla sen markkinaosuus kasvoi ja se laajensi toimialaansa. Se aloitti 1868 laivamoottoreiden teon ja 1872 potkurien teon telakoille. Yhtiö valmisti 1888 ensimmäisen panssarilevynsä ja ensimmäisen tykkinsä 1890.
Vickers, Sons and Maxim
Vickers osti 1897 The Barrow Shipbuilding Companyn telakan Barrow-in-Furnessissa, jolloin se sai samalla haltuunsa Maxim Nordenfelt Guns and Ammunition Companyn. Näin muodostui yhtiö Vickers, Sons and Maxim. Yhtiön tuolloin valmistamat ammukset leimattiin tunnuksella V.S.M. samoin kuin ensimmäisen maailmansodan aikana tehdyt.
Barrowin telakka tunnettiin nimellä Naval Construction Yard. Näiden hankintojen jälkeen yhtiön tuotekattavuus lisääntyi laivoista, telakkateollisuuden tuotteisiin ja panssarilevyihin sekä suureen määrään erilaisia muita tuotteita. Telakalta valmistui 1901 Yhdistyneen kuningaskunnan merivoimien ensimmäinen sukellusvene Holland 1. Yhtiö osti 1902 puolet tunnetusta John Brown and Companyn telakasta Clydessä.
Vickers laajeni edelleen ostamalla 1905 Wolseley Sheep-Shearing Machine Companyn, joka oli perustanut Wolseley Tool and Motor Car Companyn. Yhtiö aloitti autonvalmistuksen. Yhtiö osti vuonna 1911 määräysvallan Whitehead and Companystä, joka valmisti torpedoita.
Vickers Limited
thumb|140px|Vickers Limitedin (1828–1927) logo Yhtiön nimi vaihdettiin 1911 Vickers Limitediksi ja se laajeni lentokoneteollisuuteen perustamalla Vickers Ltd (Aviation Department) yhtiön. Se valtasi 1919 British Westinghouse yhtiön, jolloin muodostettiin Metropolitan Vickers Electrical Company (Metrovick). Saman aikaisesti yhtiö sai osuuden Metropolitanin rautatieosakkeista.
Vickers-Armstrongs
Vuonna 1927 Vickers yhdistyi Armstrong Whitworthin kanssa, jolloin muodostui Vickers-Armstrongs, Ltd. Yhtiöiden toimialat olivat olleet hyvin samankaltaiset, mutta Armstrong Whitworthilla oli merkittävämpi rooli maanpuolustuksen alueella. Samoin yhtiöllä oli vahva rooli tykistöaseiden valmistajana Elswickin tuotantolaitoksillaan ja telakkateollisuudessa High Walkerin telakallaan. Uuteen yhtiöön ei kuitenkaan liitetty Armstrong Whitworth Aircraftia, joten Vickersin lentokoneteollisuus ei saanut tarvitsemaansa vahvistusta.
Aviation Department muuttui vuonna 1928 Vickers (Aviation) Limitediksi, joka pian osti Supermarinen, josta tuli Supermarine Aviation Works (Vickers) Ltd. Nämä yhtiöt sulautettiin vuonna 1938 uuteen yhtiöön Vickers-Armstrong (Aircraft) Ltd, vaikka sekä Vickersin että Supermarinen jatkui omien tuotemerkkien alla.
Vuonna 1929 yhdistettiin ostetut rautatieyritykset Cammell Lairdilta hankittuihin muodostettaessa Metropolitan Cammell Carriage and Wagon (MCCW) tai lyhyemmin Metro Cammell.
Kansallistaminen
Vuonna 1955 yhtiö jaettiin kolmeen osaan toimialoittain. Vuonna 1960 lentokoneliiketoiminta liitettiin Bristolin, English Electricin ja Hunting Aircraftin kanssa yhteen muodostettaessa British Aircraft Corporationin (BAC). Uuden yhtiön omistus jaettiin Vickersin, English Electricin ja Bristolin kesken siten, että kaksi ensin mainittua saivat 40 prosenttia ja Bristol 20 prosenttia omistuksesta. BAC sitä vastoin omisti 70 prosenttia Hunting Aircraftista. Supermarinen toiminta päättyi 1963 ja Vickersin nimen käyttö lentokoneissa lopetettiin 1965. BAC kansallistettiin 1977, jolloin siitä tuli osa British Aerospacea (BAe), joka jatkaa nykyään lentokoneiden valmistusta nimellä BAE Systems.
Vuonna 1955 Vickers Armstrong Shipbuilders nimen saanut yhtiö nimettiin 1968 Vickers Limited Shipbuilding Groupiksi. Samoin Vickersin laivanrakennustoiminta kansallistettiin 1977, jolloin se liitettiin muodostettuun Bristih Shipbuilders yhtiöön. Yhtiö yksityistettiin 1986 nimellä Vickers Shipbuilding and Engineering Ltd:n (VSEL), josta myöhemmin tuli osa GEC Marconi Marinea. Yhtiö jatkaa edelleen toimintaansa osana BAE Systems Submarine Solutionsia.
Vickers plc
Yhtiön terästeollisuuden kansallistamisen ja liittämisen British Steeliin jälkeen jäljelle jääneet osat muodostivat Vickers plc:n. Yhtiö osti 1986 asetehtaan Leedsistä, Royal Ordnance Factoryn, josta muodostettiin Vickers Defence Systems. Yhtiö osti lisäksi autoteollisuusyrityksen Cosworthin 1990, vesipropulsiojärjestelmiä valmistaneen Kamewan 1986 ja norjalaisen merimoottoreita valmistaneen Ulsteinin 1998. Rolls-Royce Motors ja Cosworth myytiin 1998 Volkswagenille.
Vickers säilyi itsenäisenä, kunnes Rolls-Royce plc osti sen 1999. Samassa yhteydessä puolustusajoneuvoteollisuus siirrettiin Alvis plc:lle, josta tuli Alvis Vickers. Rolls-Roycelle siirtyneet Vickers plc ja sen tytäryhtiöt nimettiin maaliskuussa 2003 Vintersiksi. Vickersin nimi säilyi Alvis Vickersissä, kunnes yhtiö liitettiin 2004 BAE Systemsiin muodostettaessa BAE Systems Land Systemsiä.
Luettelo diplomaattisista edustustoista Intiassa
Tämä on luettelo diplomaattisista edustustoista Intiassa. Tällä hetkellä New Delhissä on 151 suurlähetystöä ja suurkomissiota (Kansainyhteisön jäsenmaan edustuston kutsuma nimi englanniksi High commissioner). Lisäksi Intiassa on 254 konsulaattia ja 18 muuta edustustoa.
Cypress Hill (albumi)
Cypress Hill on rap-yhtye Cypress Hillin debyyttialbumi, joka julkaistiin vuonna 1991.
Beneventon maakunta
Beneventon maakunta on maakunta Campanian alueella Italiassa.
Beneventon maakunta on pinta-alaltaan 2 080 neliökilometriä. Asukkaita maakunnassa on vajaat 300 000. Maakunnassa on 78 kuntaa ja sen pääkaupunki on Benevento.
Air America (elokuva)
Air America on vuonna 1990 ensi-iltansa saanut yhdysvaltalainen toimintakomedia, jonka on ohjannut Roger Spottiswoode. Elokuvan tapahtumat liittyvät Vietnamin sodan aikaiseen Laosiin. Pääosissa esiintyvät Mel Gibson ja Robert Downey Jr..
Beneventon maakunta
Beneventon maakunnan historia alkaa jo ajalta ennen muinaisia roomalaisia, kun aluetta asuttivat samnilaiset.
Jon Lester
280px|thumb|Jon Lester Jonathan Tyler ”Jon” Lester (s. 7. tammikuuta 1984) on yhdysvaltalainen baseballpelaaja, tarkemmin aloitussyöttäjä. Hän teki Major League Baseball -debyyttinsä vuonna 2006 Boston Red Soxissa. Kesken kauden 2014 hän siirtyi Oakland Athleticsiin ja vuodesta 2015 hän on edustanut Chicago Cubsia.
19. toukokuuta 2008 Lester syötti ammattilaisuransa ensimmäisen no-hitterin.
Beneventon maakunta
Beneventon maakunnassa tuotetaan muun muassa viinejä ja saksanpähkinälikööriä.
Air America (elokuva)
Elokuvan vastaanotto oli pääosin kielteinen. Esimerkiksi New York Timesin Caryn Jamesin mielestä elokuva ”epäonnistuu kaikilla mahdollisilla tasoilla”.
Kolmen keisarin vuosi
thumb|right|Saksan keisari Fredrik IIIKolmen keisarin vuodeksi kutsutaan vuotta 1888, koska kyseisenä vuonna Saksan keisarikuntaa ehti hallita kolme eri keisaria, jotka jäivät myös maan ainoiksi.
Saksan keisari Vilhelm I (22. maaliskuuta 1797 Berliini – 9. maaliskuuta 1888 Berliini) kuoli 90-vuotiaana 9. maaliskuuta 1888. Hänen poikansa Fredrik III (18. lokakuuta 1831 Potsdam, Saksa – 15. kesäkuuta 1888 Potsdam, Saksa) sairasti siinä vaiheessa pitkälle edennyttä kurkunpään syöpää ja oli menettänyt puhekykynsä. Hän joutui hengittämään keuhkoputkeen yhdistetyn hopeaputken kautta. Kansa oli toivonut hänestä paljon hänen vapaamielisyytensä perusteella, mutta hän kuoli jo kesällä. Seuraajaksi nousi hänen poikansa Vilhelm II (27. tammikuuta 1859 Berliini – 4. kesäkuuta 1941 Doorn).
Keisari Fredrik III:n kruununperimyksestä käytiin keskustelua hänen sairautensa takia, ja pidettiin jopa mahdollisena, että kruunu periytyisi suoraan Vilhelm I:lta tämän pojanpojalle Vilhelm II:lle.
Pete Pohjanniemi
Petri ”Pete” Pohjanniemi (s. 1979) on suomalainen muusikko. Hän on toiminut hard rock -yhtye Peer Güntin basistina vuodesta 2006 alkaen ja esiintyy myös Juhana Danger-, Somepojat-, Uptown Electronics-, Super Hombre-, Argent Void-, King Weird- ja Below Me -yhtyeissä.
Juhana Danger
Rock n Roll Ranger / Danger - single (2022)
Somepojat
Day Of Dawn – single (2021)
Below Me
Muut:
Vaeltajat
Vaeltajat - EP - miksaus & masterointi (2017)
Vaeltajat - Salaiset Kansiot EP - miksaus & masterointi (2020)
Jon Lester
Lester sairastui syksyllä 2006 lymfoomaan, joka saatiin kuitenkin nopeasti hoitoon. Hän voitti vuonna 2007 Tony Conigliaro -palkinnon.
Lester on kuulunut World Seriesin voittaneeseen joukkueeseen vuosina 2007, 2013 ja 2016.
Ollie Johnston
thumb|right|Ollie Johnston vuonna 1989. Oliver Martin ”Ollie” Johnston Jr. (31. lokakuuta 1912 Palo Alto, Kalifornia – 14. huhtikuuta 2008 Sequim, Washington) oli yhdysvaltalainen animaattori. Hän oli yksi Disneyn ”Nine Old Menistä” ja heistä pisimpään elänyt. Hänelle myönnettiin 10. marraskuuta 2005 National Medal of Arts.
Johnston teki töitä The Walt Disney Companylle vuosina 1935–1978. Hän oli mukana työstämässä useita klassikkoja, kuten Lumikki ja seitsemän kääpiötä (1937), Pinocchio (1940), Fantasia (1940) ja Bambi (1942). Hänen viimeinen kokonainen työnsä Disneylle oli Pelastuspartio Bernard ja Bianca vuonna 1977.
Johnston oli mukana kirjoittamassa teosta Disney Animation: The Illusion of Life (1981). Hän opiskeli Stanfordin yliopistossa, Kalifornian yliopistossa Berkeleyssä sekä Chouinard’n taideinstituutissa Los Angelesissa.
Johnston oli elinikäinen live steam -rautatieharrastaja ja eli vuodesta 1943 avioliitossa Marie Wortheyn kanssa. Hän jäi leskeksi 20. toukokuuta 2005 ja eli sen jälkeen vielä vajaat kolme vuotta; hän oli kuollessaan 95-vuotias.
Vihreät baretit (elokuva)
Vihreät baretit (The Green Berets) on amerikkalainen sotaelokuva vuodelta 1968. Sen ohjasivat John Wayne ja Ray Kellogg. Pääosissa olivat John Wayne, David Janssen ja Jim Hutton. Elokuva pohjautuu löyhästi Robin Moore n samannimiseen romaaniin vuodelta 1965, joskin elokuvan yhteys romaaniin on vähäinen.
Vihreät baretit on voimakkaan antikommunistinen ja Etelä-Vietnamia kannattava. Se julkaistiin Yhdysvaltojen ollessa sotimassa Etelä-Vietnamin tukena Vietnamin sodassa, samana vuonna kuin tapahtui Tet-hyökkäys Etelä-Vietnamin suurimpia kaupunkeja vastaan. John Wayne oli niin huolissaan sodanvastaisista tunteista Yhdysvalloissa, että hän halusi tehdä tämän elokuvan esittelemään armeijan näkökulman. Hän sai hankittua täydellisen sotilaallisen yhteistyön ja materiaalin 36. presidentiltä Lyndon B.Johnsonilta ja Yhdysvaltain puolustusministeriöltä. John Wayne sopi Robin Moorelle 35 000 dollaria ja 5 % elokuvan tulevista voitoista.
Kriitikot tyrmäsivät elokuvan, mutta se oli taloudellinen menestys.
Aleksanteri Syväriläinen
Pyhittäjä Aleksanteri Syväriläinen (15. kesäkuuta 1448 – 30. elokuuta 1533) on yksi ortodoksisen kirkon pyhistä, joita nimitetään Karjalan valistajiksi.
Vihreät baretit (elokuva)
Green Berets (vihreät baretit) eli United States Army Special Forces on Yhdysvaltain maavoimien erikoisjoukko.
Karjalan valistajat
Karjalan valistajiksi kutsutaan ortodoksisen kirkon Venäjän Karjalassa, Lapissa, Inkerissä, Vepsässä ja Äänisjoen ja Vienanjoen alajuoksulla vaikuttaneita pyhiä, joista tunnetaan yli kuusikymmentä eri henkilöä.
Aleksanteri Syväriläinen
Pyhittäjä Aleksanteri, maallikkonimeltään Amos, syntyi Novgorodin hallitsemalla alueella Äänisen viidenneksessä, Syväriin laskevan Ojattijoen varrella Manderen kylässä vuonna 1448. Hän oli syntyperältään vepsäläinen.
Vihreät baretit (elokuva)
Kriitikoiden vastaanotto
Elokuvakriitikko Roger Ebert antoi elokuvalle nolla tähteä. Hänestä elokuvassa oli paljon kliseitä, se kuvasi sotaa tyyliin ”cowboyt ja Intiaanit” muodossa ja oli ”huomattavan vanhanaikainen elokuva”. Se on hänen "vihatuimpien" luettelossaan. Hänen silloinen kilpailijansa Chicago Tribunessa Clifford Terry kuvasi elokuvaa "sekä ennustettavaksi että ikäväksi" ja lisäsi, että sen ”kohtalokkain virhe” oli ”Yhdysvaltojen monimutkaisimman sodan esittäminen yksinkertaisimmillaan”.
Karjalan valistajat
Heistä keskeisimmät ovat pyhittäjät:
Vihreät baretit (elokuva)
Kriitikoiden vastaanotto
Elokuvakommentaattori Emanuel Levy totesi katsauksessaan, että Wayne ei niinkään yrittänyt edistää Vietnamin sodan asiaa kuin kuvata erikoisjoukkojen ainutlaatuista roolia armeijassa: ”Wayne sanoi, että hänen tarkoituksenaan oli ylistää amerikkalaisia sotilaita hienoimpina taistelevina miehinä 'selvittämättä, miksi olemme siellä tai pitäisikö heidän olla siellä'. Hänen 'pakkomielteensä' elokuvan tekemiseen perustui ylpeyteen erityisjoukoista. Hän oli päättänyt osoittaa, 'mitä upeaa työtä tämä vielä vähän tunnettu asehaara tekee'.”
Karjalan valistajat
Suomen ortodoksinen kirkko on vuodesta 1957 lähtien viettänyt Karjalan pyhittäjäisien ja valistajien muistopäivää lauantaina aikaisintaan 31. lokakuuta ja viimeistään 6. marraskuuta, toisin sanoen samana päivänä, jolloin Suomessa ja Ruotsissa vietetään pyhäinpäivää.
Aleksanteri Syväriläinen
Pyhän Kolminaisuuden luostarin kirkko rakennettiin ja arkkipiispa vihki sen vuonna 1526. Novgordin arkkipiispa Searpion vihki Aleksanterin papiksi ja nimitti hänet luostarin igumeniksi. Serapion toimi Novgorodin arkkipiispana vuosina 1506–1516, joten tämän perusteella Aleksanteri olisi saanut pappisvihkimyksen aikaisintaan 58-vuotiaana.
Vihreät baretit (elokuva)
Kriitikoiden vastaanotto
Levy toteaa myös Waynen myöntäneen, että sota ei yleensäkään ole suosittua, mutta siellä palvelevat sotilaat kohtaavat kuitenkin taistelun riskit ja vaarat. Heidän on oltava valmiit uhraamaan itsensä henkilökohtaisesta tahdostaan tai kannastaan riippumatta. Levy lainaa Wayneä: ”Mikä sota oli koskaan suosittu, Herran tähden? Nuo miehet eivät halua olla Vietnamissa sen enempää kuin kukaan muukaan. Kun menet sinne, tulet olemaan äärioloissa.”
Aleksanteri Syväriläinen
Aleksanteri Syväriläisen oppilaat perustivat Karjalaan paljon luostareita. Tämän vuoksi puhutaan Aleksanteri Syväriläisen koulukunnasta. Moskovan tsaarit osoittivat kunnioitusta Syvärin luostarille merkittävien lahjoitusten ja näyttävien vierailujen merkeissä. Aleksanteri Syväriläinen kanonisoitiin vuoden 1547 kirkolliskokouksessa. Hänen hagiografiansa kirjoitti pappismunkki Irodion kaksitoista vuotta Aleksanterin kuoleman jälkeen vuonna 1545. Irodion oli Aleksanterin oppilas ja myöhempi luostarin johtaja.
Vihreät baretit (elokuva)
Kriitikoiden vastaanotto
San Francisco Examinerin kriitikko, Stanley Eichelbaum, taas teki elokuvaa tarkastellessaan seuraavanlaisia huomioita: "Nyt on John Wayne – siunatkoon – saanut minut vakuuttuneeksi. Hänhän on jopa isänmaallisempi kuin luuleekaan. Tähdittämänsä ja eilen ensi-iltansa saanut Vihreät baretit naittaa noin vain kyyhkyt ja haukat yhteen. On turhaa ryhtyä väittelemään, etteikö tässä ole kiistatta ensimmäinen Vietnam-elokuva, josta ei voi syntyä polemiikkia. Yksikään, joka tämän katsoo, ei löydä ainuttakaan syytä olla eriävää mieltä siitä, etteikö tässä ole valheellisin ja naurettavin sota(-elo)kuva vuosiin."
Aleksanteri Syväriläinen
Aleksanteri Syväriläisen turmeltumattomat reliikit löytyivät sata vuotta hänen kuolemansa jälkeen, ja ne siirrettiin hopeiseen arkkuun, jossa ne saivat olla rauhassa kolmesataa vuotta vallankumoukseen ja vuoteen 1917 asti. Tuona aikana Aleksanteri Syväriläisen pyhät reliikit olivat suuren kirkollisen kunnioituksen kohteena.
Vihreät baretit (elokuva)
Elokuvan suhde Vietnamin sotaan
Kimmo Ahosen mukaan elokuvien ja dokumenttien kuva, että ”kaikki vastustivat Vietnamin sotaa”, oli väärä. Elokuva puhutteli amerikkalaisten ”hiljaista enemmistöä”, jonka tuella Richard Nixon otti murskavoiton vuoden 1972 vaaleissa. Elokuvan toisena päähenkilönä on kriittisesti sotaan suhtautuva toimittaja Beckworth. Lehdistötilaisuudessa kersantti Muldoon rinnastaa Yhdysvaltojen tukeman Etelä-Vietnamin taistelua demokratiansa säilyttämiseksi Yhdysvaltain vapaussotaan. Kersantti McGee perustelee sotaa kuvaamalla Pohjois-Vietnamin kommunistihyökkääjien toimintaa (Etelä-Vietnamissa):
Aleksanteri Syväriläinen
Lokakuun 23.–24. päivänä 1918 Aunuksen erikoiskomitean työntekijät löysivät munkkien piilottaman Aleksanteri Syväriläisen hopeisen arkun. Aleksanterin ruumis otettiin pois arkusta, sille tehtiin lääketieteellinen tutkimus ja se asetettiin näytteille palvelemaan vallankumouksellisen uskonnonvastaisuuden propagandan tarkoitusperiä. Tämän jälkeen reliikit hävisivät, kunnes ne löydettiin Pietarista Sotilaslääketieteellisen akatemian laitokselta, seinäkaapin takaa syksyllä 1997. Tämän jälkeen pyhäinjäännökset tutkittiin Pietarin oikeuslääketieteellisessä laboratoriossa, jossa todettiin jäännösten ikä ja etninen alkuperä. Aleksanteri Syväriläisen turmeltumattomat pyhäinjäännökset, reliikki, palautettiin metropoliitta Vladimirin siunauksella Syvärin Pyhän Kolminaisuuden luostarin Kristuksen kirkastuksen kirkon luostariin 23. marraskuuta 1998, jossa ne ovat taas suuren kirkollisen kunnioituksen kohteena.
Pyhittäjä Aleksanteri Syväriläinen kuoli 30. elokuuta vuonna 1533. Päivä on nykyään hänen muistopäivänsä ortodoksisessa kirkkokalenterissa.
Vihreät baretit (elokuva)
Elokuvan suhde Vietnamin sotaan
Ahosen mukaan elokuva vaikeni siitä, että Etelä-Vietnamin hallinto oli korruptoitunut ja kommunistienkin kesken oli ristiriitoja.
Tunnustukset
American Film Institute on antanut elokuvalle seuraavan tunnustuksen:
Elokuvan yhteys Suomeen - Lauri Törni
Vietnamin sodassa vuonna 1964 Vietkongin joukot valtasivat amerikkalaisten tuliasemat ja ryhtyivät tulittamaan näitä näiden omilla konekivääreillä. Törni oli tiennyt tämän väistämättömäksi ja salaa miinoittanut asemat. Laukaisemalla miinat hän tuhosi viholliset muttei aseita, ja pian niillä taas tulitettiin vihollisia ja taistelu voitettiin. Samantapainen juoni löytyy myös elokuvasta.
Innocence
Innocence on Kaija Saariahon säveltämä ooppera, joka sai kantaesityksensä Aix-en-Provencen oopperafestivaalilla kesällä 2021. Oopperan libreton on kirjoittanut suomeksi kirjailija Sofi Oksanen. Sen yhdeksänkielisestä toteutuksesta vastaa Kaija Saariahon poika Aleksi Barrière. Oopperan kantaesityksessä London Symphony Orchestraa ja Viron kamarikuoroa johti Susanna Mälkki ja esityksen ohjasi Simon Stone.
Juoni
Kansainvälinen vierasjoukko viettää häitä nykyajan Helsingissä. Sulhanen on suomalainen, morsian romanialainen ja morsiamen äiti ranskalainen. Sulhasen perheellä on salaisuus, jonka juhlien tšekkiläinen tarjoilija tietää. Kun kymmenen vuoden takaiset tapahtumat alkavat paljastua juhlaväelle, on tilinteon aika.
Kahdessa aikatasossa liikkuvaa Innocencea on kutsuttu trilleriksi, ja jättiläismäiseksi teokseksi aseväkivaltaa vastaan.
Xavier Dolan
Xavier Dolan /gza.vje dɔ.lan/ (s. 20. maaliskuuta 1989 Montreal, Kanada) on kanadanranskalainen elokuvaohjaaja ja näyttelijä. Hän on ohjannut viisi pitkää elokuvaa, joista viimeisin Mommy voitti Cannesin elokuvajuhlilla jaetun tuomariston palkinnon. Dolania on kuvailtu queer-elokuvien mestariksi, vaikka hän itse ei tätä väitettä allekirjoitakaan.
Innocence
Taustaa
Säveltäjä Kaija Saariahon mukaan oopperan lähtökohta oli Leonardo da Vincin fresko Viimeinen ehtoollinen, jossa kolmetoista henkilöä reagoi omalla tavallaan täsmälleen samalla hetkellä tapahtuvaan asiaan.
Xavier Dolan
Lapsuus ja nuoruus
Dolanin vanhemmat ovat opettaja Geneviève Dolan ja kairolaissyntyinen näyttelijä-laulaja Manuel Tadros. Vanhemmat erosivat Dolanin ollessa kaksivuotias ja jakoivat hänen huoltajuutensa. Dolan menestyi huonosti koulussa, vaikka häntä pidettiin hyvin älykkäänä lapsena. Hän pääsi isänsä mukana vierailemaan elokuva- ja televisiostudioilla jo pikkulapsena ja esiintyi ensimmäisessä televisiomainoksessaan nelivuotiaana.
Innocence
Taustaa
Saariaho halusi monikielisen libreton, sillä hänen mukaansa eri kielet kutsuvat musiikkia esiin eri tavoin. Teoksen 9 kieltä ovat kaikki eurooppalaiskieliä, joista pääkielenä on englanti, sekä lisäkielinä suomi, tšekki, ranska, romania, ruotsi, saksa, espanja ja kreikka.
Xavier Dolan
Lapsuus ja nuoruus
Dolan näytteli koko lapsuutensa ja nuoruutensa ajan Quebecin televisiossa ja dubbasi englanninkielisiä elokuvia ja televisiosarjoja ranskaksi. Hänen merkittävimpiä dubbausroolejaan olivat Stan South Parkissa, Ron Weasley Harry Potter -elokuvasarjassa ja Jacob Black Twilight-elokuvasarjassa. Valmistuttuaan high schoolista hän opiskeli vähän aikaa elokuvan tekemistä mutta jätti opintonsa kesken keskittyäkseen valmistelemaan ensimmäistä elokuvaansa.
Innocence
Taustaa
Saariahon mukaan Innocence ei ole ooppera kouluampujasta, vaan sen aiheena on trauma. Hänen mukaansa tekijä ei ole kiinnostava, vaan kaikki ihmiset, joiden on pakko päästä traumojen yli tavalla tai toisella, jotta he pystyvät elämään. Myös libretisti Oksasen mukaan oopperan keskiössä ei ole kouluampuja, vaan menneisyyden käsittelytavat ja sovinnonteko menneisyyden tragedioiden kanssa.
Xavier Dolan
Ura
thumb|[[Anne Dorval, François Arnaud ja Xavier Dolan Toronton elokuvajuhlilla 2009.]] Dolanin ensimmäinen ohjaus oli osittain omaelämäkerrallinen J’ai tué ma mère (2009), joka kertoo homoseksuaalin nuorukaisen viha-rakkaussuhteesta äitiinsä. Hän alkoi käsikirjoittaa elokuvaa jo 17-vuotiaana ja sijoitti sen tuotantoon 150 000 dollaria omia säästöjään. Elokuva sai Cannesissa kolme kunniamainintaa ja huomioitiin myös Toronton elokuvajuhlilla. Ensimmäisen elokuvan menestyksen ansiosta hän pystyi aloittamaan seuraavan elokuvansa Kangastuksia (2010) kuvaamisen jo samana vuonna. Se voitti vuonna 2010 Cannesissa Prix de la Jeunesse -palkinnon ja Sydneyn elokuvajuhlien pääpalkinnon.
Innocence
Taustaa
Alun perin oopperan piti saada kantaesityksensä kesällä 2020, mutta korona-pandemian vuoksi se siirtyi vuodella eteenpäin.
Xavier Dolan
Ura
Transsukupuolisesta kirjallisuuden professorista kertova Laurence Anyways (2012) sai paljon huomiota jo ennen ensi-iltaansa. Elokuvan tuotti yhdysvaltalainen Gus Van Sant, ja sen budjetti oli lähes 10 miljoonaa dollaria. Elokuva voitti Cannesin elokuvajuhlilla Queer Palm ‑palkinnon ja palkittiin Toronton elokuvajuhlilla vuoden 2012 parhaimpana kanadalaisena elokuvana. Dolanin neljäs pitkä elokuva Tom à la ferme (2013) on psykologinen trilleri, joka perustuu Michel Marc Bouchardin samannimiseen romaaniin. Se sai ensi-iltansa Venetsian elokuvajuhlilla ja voitti Fipresci-palkinnon. Samana vuonna Dolan ohjasi myös ranskalaiselle Indochine-yhtyeelle musiikkivideon, joka sensuroitiin väkivaltaisen sisältönsä vuoksi Quebecissa, Ranskassa ja YouTubessa.
Innocence
Vastaanotto
Innocence on ollut kansainvälinen arvostelumenestys. New York Timesin mukaan ooppera on mestariteos ja Saariahon viisi vuosikymmentä jatkuneen uran merkittävin teos. Lehden kriitikko vertasi sen tunnelmaa Béla Bartókin oopperaan Herttua Siniparran linna sekä sävelkielen taloudellisuutta Alban Berginin Wozzeckiin.
Xavier Dolan
Ura
Dolanin läpimurtoteoksena pidetään vuonna 2014 ensi-iltansa saanutta Mommya. Se sai tuomariston palkinnon Cannesin elokuvajuhlilla ja keräsi ylistystä elokuvakriitikoilta. Elokuva on kuvattu pääosin Instagram-tyylisellä 1:1-kuvasuhteella, mutta muutamissa kohtauksissa käytetään laajakuvaa tehostamaan kerrontaa. Parhaillaan Dolan valmistelee ensimmäistä Hollywood-elokuvaansa The Death and Life of John F. Donovan, jonka pääosiin on kiinnitetty Kit Harington, Jessica Chastain, Susan Sarandon ja Kathy Bates. Elokuva ensi-iltansa vuonna 2016.
Innocence
Vastaanotto
Helsingin Sanomien kriitikko Vesa Sirén kutsui Innocencea aikamme oopperataiteen merkkiteokseksi ja kahden tasavertaisen mestarin työksi. Hänen mukaansa suurimmat tehot musiikissa, tekstissä ja ohjauksessa saatiin kohtauksissa, jotka Saariaho oli kirjoittanut oopperalavoilla debytoineelle Vilma Jäälle.
Maglia rosa
Maglia rosa eli roosapaita on vaaleanpunainen paita, joka on kolmiviikkoisen pyöräilyn etappikilpailun Giro d'Italian eli Italian ympäriajon tärkeimmän ja arvostetuimman kategorian johtajan tunnus. Sitä pitää yllään kilpailija, joka johtaa kokonaiskilpailua eli on käyttänyt vähiten aikaa jo ajettuihin etappeihin. Maglia rosan historia alkaa vuonna 1931, jolloin päätettiin helpottaa kilpailun seuraamista pukemalla kokonaiskilpailun johtaja Giron alkuperäisen organisoijan, italialaisen päivälehden Gazzetta dello Sportin sivujen väriseen paitaan. Ensimmäisenä sen puki päälleen Learco Guerra, vuoden 1931 Giron ensimmäisen etapin voittaja.
Innocence
Vastaanotto
Ranskalainen Le Figaro kutsui oopperaa voimannäytöksi ja sen laulajia suurenmoisiksi. Espanjalainen El Pais arvioi, että oopperaa vanhanaikaisena taidemuotona pitävät muuttavat mielensä ”heti kun näkevät ja kuulevat Innocence-oopperan”. Saksalainen Süddeutsche Zeitung julisti Saariahon aikamme suurimmaksi oopperasävellyksen mestariksi.
Maglia rosa
Roosapaita jaetaan kilpailun johtajalle etapin jälkeisessä palkintoseremoniassa, jossa palkitaan myös etapin voittaja sekä muiden arvopaitojen haltijat. Kilpailukategorioiden johtajat saavat pitää paitoja yllään seuraavalla etapilla. Jo pelkästään roosapaidan saaminen ylleen on monelle ajajalle suuri saavutus, vaikka ei onnistuisikaan puolustamaan sitä kilpailun loppuun saakka.
Ranskan ympäriajossa vastaava kokonaiskilpailun johtajan paita on keltainen (ransk. maillot jaune), joka on lähtöisin kilpailun pääsponsorina toimineen L’Auto-lehden keltaisesta sivun väristä. Espanjan ympäriajoissa kokonaiskilpailun ykkösen paita on väriltään punainen (maillot rojo).
Innocence
Vastaanotto
Tulevina vuosina Innocence esitetään Suomen kansallisoopperassa, Hollannin kansallisoopperassa, San Franciscon oopperassa ja Lontoon Royal Operassa. New Yorkerin mukaan teos tullaan näkemään myös New Yorkin Metropolitanissa.
Maglia rosa
Paitoja valmistetaan Italian ympäriajoa varten useita, sillä jokainen kilpailun johtaja saa oman paitansa. Paitoihin on painettu kilpailun sponsorien logot, mutta niissä on myös paikat johon johtavan pyöräilijän joukkuueen sponsorien logot voidaan painattaa. Monesti etapin jälkeisessä palkintoseremoniassa käytettävä paita on eri kuin itse kilpailutilanteessa käytettävä. Paitojen ulkoasu on muuttunut vuosien varrella ja sen värisävy on tummentunut alkuperäisestä vaaleasta roosanpunaisesta lähemmäksi vaaleaa fuksian- tai magentanpunaista.
Muut Italian ympäriajossa nähtävät paidat ovat:
Aiemmin käytössä olleet paidat:
Kuvia
<Gallery> File:Jacques Anquetil 1967.jpg | Jacques Anquetil pukeutuneena maglia rosaan vuonna 1967. File:Laurent-Fignon-Giro-1989.jpg | Laurent Fignon ylittää maaliviivan maglia rosa yllään vuonna 1989. File:Denis Menchov Giro 2009.JPG | Denis Menchov johtajan paidassa vuoden 2009 Girossa. File:Giro 2015 contador.jpg | Alberto Contador ajaa roosapaidassa vuoden 2015 Girossa. </Gallery>
Ejakulaatio
Ejakulaatiolla voidaan tarkoittaa joko:
Tesomajärvi
Tesomajärvi on Pirkanmaalla Tampereella Tesomajärven kaupunginosassa sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Pyhäjärven alueeseen. Tesomajärvi on osa Vihnusjärven valuma-aluetta.
Maantietoa
Järvi on 300 metriä pitkä, 250 metriä leveä ja sen pinta-ala on 5,6 hehtaaria. Se on lähdepohjainen järvi, jonka suurin syvyys on kuusi metriä. Siihen ei laske avo-ojia, mutta sen laskuoja alkaa järven pohjoisrannasta. Sieltä saa alkunsa Myllyoja, joka laskee aiemmin Tuohijokena tunnettuun Myllypuroon, joka puolestaan laskee Nokian Vihnusjärveen. Järven rantaviivan pituus on 850 metriä. Järvi sijaitsee soistuvassa painaumassa, jonka itä- ja länsipuolella kohoaa matalat kallioiset mäet ja etelässä Raholanharju. Järven ympäristöön on nykyään rakennettu asuin- ja kerrostaloja. Pohjoispuolella sijaitsee uima- ja jäähalli, kaakossa koulu ja lännessä toinen koulu. Järven rantametsissä kiertää kuntopolkuja ja sekä länsi- että itärannoille on rakennettu hiekkapohjaiset uimarannat.
Vedenlaatu
Järven vedenlaatua on seurattu vuodesta 1980 alkaen ja nykyään sitä tutkitaan kolmen vuoden välein. Järven pohjassa on lähteitä, jotka vaikuttavat järven veteen selkeyttävästi. Metsäinen ympäristö tuo pintavalumina järveen humusta. Veden happamuustaso vaihtelee neutraalin molemmin puolin. Talvella se on lievästi hapanta, mutta kesäisin lievästi emäksistä. Veden pH-arvot ovat vaihdelleet 7,3–8,1 välissä. Järvi on selvästi lämpötilakerrostunut talvella ja kesällä. Kun kesän pintaveden lämpötila kohoaa yli 20 °C, on se kuuden metrin syvyydessä 6–12 °C välillä. Päällysveden sameus on alhainen, ja vedessä näkösyvyys voi olla 1,7–3,0 metriä. Vuonna 2004 oli näkösyvyys viisi metriä. Järven vesi on siten vain lievästi sameaa. Alusvedessä hapen määrät alenevat kesän ja talven loppuaikoina. Hapen vähyys näkyy sekä ravinnepitoisuuksien että rauta- ja mangaanipitoisuuksien kohoamisena. Järvi onkin sisäisen kuormituksen nostaman ravintopitoisuutensa vuoksi lievästi rehevöitynyt järvi. Tämä tilanne on pysynyt vakaana koko 2000-luvun aikana. Sen sijaan veden hygieniassa on suurta vaihtelua. Bakteerimäärät ovat välillä kohonneet yli 50 kpl sadassa millilitrassa vettä. Tesomajärven veden laatuluokka on kuitenkin hyvä.
Historiaa
Järven nimen alkuperästä on monenlaisia arveluja. Järven lettoisella rannalla on kasvanut ainakin vielä 1940-luvulla tesma-nimistä kosteikkojen ruokokasvia, jonka kasvupaikka kuitenkin hävisi uimarantojen rakentamisen myötä. Kun 1700-luvun kartoissa järven nimenä on Tesma Järvi, on syytä olettaa järven nimen juontuvan juuri tästä kasvista.
Vuoden 1953 peruskartassa Tesomajärvi oli metsäjärvi, jonka laskuoja oli kaivaen suoristettu ja se yhtyi pohjoisessa Kortesuon peltoaukean valtaojaan. Vuonna 1960 oli Ikuria rakennettu Myllypuron itäpuolelle ja se levisi itään Tesomajärvelle vuosien 1964–1975 aikana.
Attu
Attu voi tarkoittaa ainakin seuraavia:
Yank Crime
Yank Crime on kalifornialaisen post-hardcore bändin toinen ja viimeinen albumi, jonka julkaisi Interscope Records vuonna 1994. Albumin kansikuvan piirsi bändin laulaja/kitaristi Rick Froberg. Bändi piti kiertueen julkaisun jälkeen, jonka jälkeen bändi lopetti toimintansa.
Albumia pidetään merkittävänä emo-albumina ja siinä on vaikutteita math rockista.
Tony Blair
Anthony Charles Lynton ”Tony” Blair (s. 6. toukokuuta 1953 Edinburgh, Skotlanti) oli Yhdistyneen kuningaskunnan pääministeri vuosina 1997–2007. Hän toimi työväenpuolueen puheenjohtajana vuosina 1994–2007. Hän katkaisi konservatiivipuolueen 18 vuoden mittaisen valtakauden ja johti puolueensa kolmeen peräkkäiseen vaalivoittoon. Blairia seurasi pääministerinä hänen hallituksensa valtiovarainministeri Gordon Brown.
Alkuvaiheet
Blair syntyi Edinburghissa. Hänen vanhempansa ovat Leo ja Hazel Blair. Leo Blair oli glasgow’laisen satamatyöläisen ottopoika, lakimies ja yliopiston luennoitsija. Muutaman nuoruusvuotensa Tony Blair vietti Australian Adelaidessa, jossa Leo Blair opetti oikeustiedettä yliopistossa. Perhe palasi Britanniaan 1950-luvun lopulla. Blair kävi yksityistä Choristers Schoolia ja Fettes College -sisäoppilaitosta Oxfordissa. Koulusta päästyään hän vietti vuoden Lontoossa yrittäen luoda uraa promoottorina rockmusiikin parissa. Opiskeluaikanaan hän soitti kitaraa ja lauloi yhtyeessä Ugly Rumours. Hän meni kuitenkin opiskelemaan oikeustiedettä St John's Collegessa Oxfordin yliopistossa. Hän valmistui vuonna 1975 ja sai seuraavana vuonna lakimiehenoikeudet. Hänen äitinsä kuoli hänen ollessaan yliopistossa. Tulevan vaimonsa Cherie Boothin hän tapasi harjoitteluaikoinaan.
Tony ja Cherie Blair avioituivat vuonna 1980. Heillä on neljä lasta: Euan, Nicky, Kathryn ja Leo. Cherie Blair on katolilainen ja lapsista Euan ja Nicky kävivät katolista koulua. Myös Tony Blair omaksui katolisen uskon vaimonsa myötä. Katoliseen kirkkoon hän liittyi kuitenkin vasta pääministerikautensa jälkeen ennen joulua 2007. Nuorin poika Leo (s. 20. toukokuuta 2000) on ensimmäinen istuvalle brittipääministerille syntynyt lapsi sitten 1800-luvun. thumb|150px|Blairin [[vaimo, Cherie Blair (o.s. Booth)]]
Poliittinen ura
Blair liittyi työväenpuolueeseen pian lähdettyään Oxfordista 1975. Hänet valittiin alahuoneeseen 1983 vastaperustetusta Sedgefieldin vaalipiiristä, jota hän edusti siitä lähtien. Blairin lähtö politiikkaan tapahtui työväenpuolueen pitkän oppositiokauden aikana ja sen hävitessä neljät peräkkäiset vaalit vuodesta 1979 vuoteen 1992. Parlamentissa Blair samastui työväenpuolueen silloiseen maltillisempaan ”pehmeään vasemmistoon”, mutta ajoi silti Britannian eroa EEC:stä ja yksipuolista ydinaseriisuntaa ja oli Campaign for Nuclear Disarmament -rauhanliikkeen jäsen.
Ennen vuoden 1992 vaaleja Blair työskenteli uudistaakseen työväenpuolueen julkisuuskuvaa. Hän kehitti puolueen vähimmäispalkkapolitiikan. Kinnock erosi puolueen johdosta uuden vaalitappion jälkeen ja Blair oli varjohallituksen sisäministerinä uuden puoluejohtaja John Smithin alaisuudessa. Työväenpuoluetta pidettiin heikkona rikollisuuden torjunnassa, mitä Blair yritti paikata. Hän määritteli linjan "kovana rikollisuutta vastaan, kovana rikollisuuden syitä vastaan" ensimmäisessä asemassaan pitämässään puheessa vuoden 1992 puoluekokouksessa.
Smith kuoli yllättäen sydänkohtaukseen toukokuussa 1994. Blair voitti johtajakilvassa John Prescottin ja Margaret Beckettin. Oppositiojohtajana hän sai paikan Privy Councilista, joka oikeutti puhutteluun "The Right Honourable." Vuoden 1994 puoluekokouksessa Blair ilmoitti aikovansa muuttaa puolueen peruskirjan kohtaa IV, joka määritteli sen tavoitteet ja arvot. Muutos tapahtui kohtaan, joka määritteli puolueen tavoitteeksi "tuotannontekijöiden, jakelun ja vaihdon yhteisen omistuksen", jonka katsottiin viittaavan laajamittaiseen sosialisointiin. Hän oli kirjoittanut jo 1993 Fabian Societyn pamfletin joka arvosteli kohtaa. Uusi, pääsiäisenä 1995 ylimääräisessä kokouksessa hyväksytty kohta määritteli työväenpuolueen "demokraattiseksi sosialistipuolueeksi." Muutos oli äänestäjille selvä merkki linjanmuutoksesta, mutta myös aiheutti kiivasta keskustelua etenkin puolueen vasemmistosiivessä. Se oli myös ensimmäinen kerta kun työväenpuolue määriteltiin sosialistipuolueeksi.
Pääministerinä
Blairistä tuli pääministeri 2. toukokuuta 1997. Blair uskoi monien muiden lailla vihamielisten iltapäivälehtien estäneen Kinnockin pääministerihaaveet 1992 ja osasi tukeutua mediaan, jota nimitettiin termillä "spin." Muutaman kuukauden kuluttua virkaanastumisestaan Blair piti tunteentäyttämän puheen Walesin prinsessa Dianan muistoksi hänen kuolinaamunaan.
Hänen hallituksensa aloitti puolueen lupaamat uudistukset, mutta myös hyväksyi joitain konservatiivipuolueen aloittamia. Ensimmäinen ja ehkä merkittävin oli Blairin ja valtiovarainministeri Gordon Brownin päätös antaa Englannin pankin määrätä itsenäisesti korkotaso. Päätös oli finanssipiirien tukema, ja työväenpuolueen päätös pysyä ensimmäiset kaksi vuotta konservatiivihallituksen menorajoissa sekä vuoden 1997 vaalilupaus, että veroja ei korotettaisi viiteen vuoteen vakuuttivat skeptikkoja sen taloudenhoitokyvystä.
Sisäpolitiikassa Blair lisäsi merkittävästi varoja terveydenhuoltoon ja koulutukseen, erityisesti toisella kaudella, sekä otti käyttöön kansallisen minimipalkan (National Minimum Wage; 1999) ja yliopistojen tuhannen punnan vuosittaiset lukukausimaksut (vuodesta 2003 3 000 £). Ensimmäisen vuoden aikana hän järjesti kansanäänestyksen, joka loi Skotlannin ja Walesin alueellisen itsehallinnon parlamentteineen. Toukokuussa 1998 järjestettiin kansanäänestys Suur-Lontoon itsehallinnosta (Greater London Authority) ja perustettiin ensimmäistä kertaa suoraan valittavan pormestarin virka.
Vuoden 1998 aikana neuvoteltiin myös Pohjois-Irlannin Belfastin rauhansopimus, joka ratifioitiin sekä Irlannissa että Pohjois-Irlannissa ja joka loi Pohjois-Irlannin parlamentin. Hallitus poisti myös perinnölliset jäsenet ylähuoneesta, lukuun ottamatta 92:sta, ja ylähuoneen laajempi uudistusta jäi odottamaan (House of Lords Act 1999 ).
Vuonna 1998 säädetty Human Rights Act toteutti Euroopan ihmisoikeussopimuksen Britannian laissa. Se myös lakkautti kokonaisuudessaan kuolemanrangaistuksen mahdollisuuden. Homo- ja lesbosuhteiden ikäraja laskettiin heteroseksiä vastaavaan kuuteentoista ikävuoteen vuoden 2000 Sexual Offences Actin lisäyksellä ja asevoimien homokielto kumottiin. Vuonna 2005 tuli voimaan Civil Partnership Act rekisteröidyistä saman sukupuolen parisuhteista.
Oppositiossa työväenpuolue oli arvostellut konservatiiveja heikkoudesta Bosnian sodan aikana ja 1999 Blair laati julistuksen Kosovon sodasta. Hän ajoi tiukkaa Naton politiikkaa Slobodan Miloševićia vastaan. Menestys tässä, kuten myös Sierra Leonen operaatiossa saivat Blairin luottamaan sotatoimiin humanitaaristen arvojen ajamisessa. Blair loi myös vahvan suhteen Yhdysvaltain presidentti Bill Clintonin kanssa.
Vuonna 1999 hän sai Aachenin Karlspreisin Euroopan idean ja rauhan edistämisestä.
Vuonna 2001 Blair johti työväenpuoluetta uudelleen vaalivoittoon, jossa saavutettu 167 paikan alahuoneen enemmistö oli suurin pääministerin ikinä toiselle kaudelle saama. Vaalikampanja perustui terveydenhuollon ja koulutuksen parantamiseen. Konservatiivit puolestaan keskittyivät vastustamaan euroa. Vaikka veroja ei edelleenkään korotettu, opposition mukaan Blairin hallitus nosti salaa veroja (ns. stealth taxes) menojen rahoittamiseksi, koska kokonaisveroaste nousi, ja esim. siirtämällä varoja lotosta, terveyskeskusmaksuilla, taajuuksien huutokaupasta Britannian siirtyessä digitaaliseen televisioon ja jättämällä veroprogression ennalleen tulojen kasvaessa. Vuosina 2000–2005 kuilu rikkaiden ja köyhien välillä pieneni tutkimusten mukaan "merkittävästi." Tämä kehitys oli nopeinta 30 rikkaimman maan joukossa, vaikka Britannia oli edelleenkin yksi teollisuusvaltioiden epätasa-arvoisimmista yhteiskunnista, 1970-luvun puolivälistä alkaneen tuloerojen kasvun jälkeen. Vuonna 2005 rikkain 10 % tienasi yhdeksän kertaa enemmän kuin köyhin kymmenys.
Syyskuun 11. päivän iskujen jälkeen Blair tuki vahvasti Yhdysvaltain ulkopolitiikkaa, sen niin sanottua terrorismin vastaista sotaa, johon liittyivät vuoden 2001 Afganistanin sota ja vuoden 2003 Irakin sotaan. Keväällä 2003 Blair ja Bush yrittivät saada YK:n turvallisuusneuvostoa vakuutettua etteivät asetarkastukset paljastaisi Saddam Husseinin Irakin joukkotuhoaseita, joiden hallituksen ns. Iraq dossier väitti olevan käyttövalmiina "45 minuutin varoitusajalla." Huolimatta erimielisyydestä, joka johti ministerien eroon (Robin Cook, Clare Short), ja laajasta sodan vastustuksesta Blair ja Bush johtivat koalition hyökkäykseen Irakia vastaan maaliskuussa 2003. Irakiin lähti 48 000 brittiläistä sotilasta, 1/3 armeijan vahvuudesta. Kun tarkastajat eivät miehityksenkään jälkeen löytäneet joukkotuhoaseita, Blairin hallitusta syytettiin tiedustelutietojen vääristelystä osoittaakseen Irakin välittömäksi ja suureksi uhaksi. Yhdysvaltain kongressi myönsi Blairille toukokuussa 2003 Yhdysvaltain kongressin kultamitalin ensimmäisenä brittinä sitten Winston Churchillin ja ylisti häntä "uskolliseksi ja luotettavaksi Amerikan liittolaiseksi." Toisaalta myös "Bushin puudeliksi" kutsuttu Blair ei ole (2007) saapunut noutamaan mitaliaan.
Blair, joka oli myös saanut lempinimen "Mr. Europe", halusi viedä Britannian "Euroopan sydämeen" kun se oli jäänyt konservatiivinen aikana marginaaleihin. Ensimmäisellä kaudellaan Blair suunnitteli Englannin punnasta luopumista ja euroalueeseen liittymistä, mikä kohtasi vastustusta valtiovarainministeri Gordon Brownilta ja kansalta. Eurosta luvattiin kansanäänestystä vuodeksi 2003, mutta Brownin määräämät viisi kriteeriä eivät täyttyneet ja euron puolesta puhuneet taloudelliset seikat olivat jääneet taakse. Huhtikuussa 2004 Blair ilmoitti kansanäänestyksestä Euroopan unionin perussopimuksen hyväksymisestä. Äänestys kuitenkin peruttiin, kun Ranska ja Alankomaat hylkäsivät sopimuksen omissa kansanäänestyksissään.
Huolimatta Irakin-politiikan arvostelusta Blair johti työväenpuoluetta kolmanteen vaalivoittoonsa toukokuussa 2005. Sen enemmistö kutistui 66 paikkaan sen saatua 35 % äänistä. Blairin hallituksen kannatus oli laskusuunnassa myös vaalien jälkeen. Hän johti Euroopan unionin puheenjohtajuutta vuoden 2005 toisella puoliskolla. Sitä varjostivat kuitenkin 7. heinäkuuta tehdyt pommi-iskut Lontoossa ja seuraavat kahden viikon kuluttua. Blair matkusti henkilökohtaisesti Singaporeen kolme päivää ennen kansainvälisen olympiakomitean kokousta ja tapasi 20 sen 116 jäsenestä ja vakuutteli heitä valitsemaan Lontoon vuoden 2012 olympialaisten pitopaikaksi Ensimmäisen tappionsa parlamentissa Blair koki marraskuussa 2005, kun 49 työväenpuolueen jäsentä äänesti hallitusta vastaan kaataakseen terrorismilain lisäyksen, joka olisi pidentänyt epäiltyjen pidätysaikaa ilman syytteitä 90 päivään 14:stä. Tämän jälkeen Blairia alettiin pitää väistyvänä pääministerinä ja vaadittiin ilmoittamaan päivämäärä, jona hän jättäisi tehtävänsä. Edelleen yhä huonommin menevän Irakin sodan jälkeen toukokuun 2006 mielipidemittauksessa Blairiin tyytyväisiä oli enää 26 %. Eräiden nuorempien ministerien eron jälkeen Blair ilmoitti syyskuussa 2006 eroavansa vuoden kuluessa. Blairia varjosti myös ns. arvonimiä-rahaa-vastaan-skandaali (Cash for honours), jossa työväenpuolue oli myöntänyt aatelisarvoja lahjoituksia ja pitkäaikaisia matalakorkoisia lainoja vastaan. Blairia kuulusteltiin joulukuussa 2005 ja tammikuussa 2007.
10. toukokuuta 2007 Blair ilmoitti eroavansa pääministerin tehtävistä 27. kesäkuuta 2007. Hän ilmoitti asiasta vaalipiirissään Sedgefieldissä. tuota ennen työväenpuolue oli kokenut tappion Englannin toukokuun 2006 paikallisvaaleissa. Blair erosi aikataulunsa mukaisesti 24. kesäkuuta työväenpuolueen puheenjohtajan ja kolme päivää myöhemmin pääministerin paikalta. Hänen seuraajakseen tuli odotetusti Gordon Brown.
Ura pääministeriyden jälkeen
27. kesäkuuta 2007 niin sanottu Lähi-idän kvartetti nimitti Blairin Lähi-idän erityislähettilääksi. Blairin tärkeimmäksi tehtäväksi tuli vaikeuksissa olevan palestiinalaishallinnon tukeminen. Israelin ja palestiinalaisten mahdollisiin rauhanneuvotteluihin hänen ei ole tarkoitus osallistua.
Ella Eyre
Ella McMahon (s. 1. huhtikuuta 1994 Lontoo, Englanti) on englantilainen laulaja-lauluntekijä, joka tunnetaan paremmin taiteilijanimellä Ella Eyre. Eyre julkaisi vuonna 2013 Deeper-nimisen EP-levyn, jonka parhaaksi listasijoitukseksi jäi sija 72 Isossa-Britanniassa. Vuoden 2014 aikana artisti julkaisi kaksi singleä, "If I go" ja "Comeback", jotka pääsivät molemmat Britannian singlelistan kahdenkymmenen parhaan joukkoon.
Eyren esikoisalbumi, Feline, julkaistaan vuoden 2015 alkupuoliskolla.
Tony Blair
Ura pääministeriyden jälkeen
Britannian entinen pääministeri on ollut menestyksekäs puhuja poistuttuaan politiikasta. Hänen arvioitiin 2009 ansainneen kahden vuoden aikana yli 15 miljoonaa puntaa. Osa ansioista on kertynyt muistelmien julkaisuoikeuksista.
Ella Eyre
Nuoruus
McMahon asui nuoruutensa länsi-Lontoossa. Hän on afrojamaikalaista, maltalaista ja englantilaista syntyperää. Ennen laulu-uransa alkua McMahon harjoitteli kilpauimariksi. Koulua hän kävi ensin Millfieldin urheilupanotteisessa koulussa, josta hän jatkoi taidepainoitteiseen BRIT-kouluun. Myöhemmin artisti on sanonut, että Millfieldin kouluaika oli hänen elämänsä parasta aikaa tähän asti, mutta jatkaminen siellä ei kannattanut, jos hän haluaa musiikkiuran.
McMahon solmi levytyssopimuksen Virgin EMI-yhtiön kanssa vuonna 2012.
Tony Blair
Ura pääministeriyden jälkeen
Blair nimettiin myös useissa yhteyksissä vahvaksi ehdokkaaksi Euroopan unionin presidentin virkaan, kun Lissabonin sopimus oltiin saamassa vihdoin voimaan. Kotimaassaan Blairia vastustivat konservatiivit sekä muun muassa Jean-Claude Juncker.
Kritiikki
Chilcot-raportin mukaan Blair lähetti joukkoja Irakin sotaan ennen rauhanomaisten keinojen käyttämistä loppuun.
Pielisensuun kirkko
Pielisensuun kirkko seisoo korkealla mäen laella Joensuun Niinivaaralla. Se on samannimisen seurakunnan pääkirkko. Suunnittelija on arkkitehti Veikko Larkas. Kirkko valmistui 1960.
Kirkko on tyyliltään ns telttakirkko: korkeakattoinen, pohjanmuodoltaan suorakaiteinen rakennus. Se on rakennettu tiilestä ja teräsbetonista. Huipulla on pieni kellotapuli. Kirkon korkeus on 36 metriä (Niinivaaran laki on 105 metriä merenpinnan yläpuolella).
Kirkkosali on 550 hengelle, urkulehteri 75 hengelle ja seurakuntasali 150 hengelle. Kirkossa on lisäksi pieni seurakuntasali eli alasali, useita kerhohuoneita ja työntekijöiden tiloja.
Kirkon kelloista toinen on evakuoitu Pälkjärven kirkosta. Niinivaaralla asuu paljon pälkjärveläisiä, joten se päätyi Joensuuhun.